recursal/SuperWikiNEXT-32B huggingface dataset:
நேபாளத்திலுள்ள ஒரு உதாசி ஆலயம்
**உதாசி** (Udasi) என்பது வட இந்தியாவை மையமாகக் கொண்ட துறவற சாதுக்களின் மத பிரிவாகும். உதாசிகள் சீக்கிய தத்துவத்தின் முக்கிய உரைபெயர்ப்பாளர்களாகவும், அகாலி இயக்கம் தலையெடுக்கும் வரை முக்கியமான சீக்கிய ஆலயங்களின் பாதுகாவலர்களாகவும் இருந்தனர். இவர்கள் 18ஆம், 19ஆம் நூற்றாண்டின் ஆரம்பத்தில் பல மதமாற்றங்களை சீக்கிய தத்துவத்துக்குள் கொண்டு வந்தனர்.  இருப்பினும், இவர்களின் மத நடைமுறைகள் சீக்கியம் மற்றும் இந்து மதத்தின் ஒத்திசைவின் எல்லையாகும். கால்சா சீக்கியர்கள் ஆதிக்கம் செலுத்திய சிங் சபைகள், 20ஆம் நூற்றாண்டின் ஆரம்பத்தில் சீக்கிய அடையாளத்தை மறுவரையறை செய்தபோது, உதாசி மஹந்தர்கள் சீக்கிய ஆலயங்களிலிருந்து வெளியேற்றப்பட்டனர்.  அப்போதிலிருந்து, உதாசிகள் சீக்கியர்களை விடத் தங்களை இந்துக்களாகவே கருதுகின்றனர்.

வரலாறு
------

"உதாசி" என்ற சொல் சமசுகிருத வார்த்தையான "உதாசின்" என்பதிலிருந்து உருவானது,  அதாவது "பிரிக்கப்பட்ட, பயணம்", ஆன்மீக மற்றும் தற்காலிக வாழ்க்கைக்கான அணுகுமுறையை பிரதிபலிக்கிறது.  அல்லது உதாசிலிருந்து ("பற்றின்மை"), உலக அக்கறைகளை கைவிடுதல் என்பதை குறுக்கிறது.  குருநானக்கின் மூத்த மகன் ஸ்ரீ சந்த் (1494-1643) அவர்களின் போதனைகளை அடிப்படையாகக் கொண்டது. அவர் சமூகத்தில் பங்கேற்பதில் தனது தந்தையின் முக்கியத்துவத்திற்கு மாறாக, சந்நியாசத்தையும், பிரம்மச்சரியத்தை பரப்பினார். மற்றொரு சீக்கிய பாரம்பரியம் உதாசிகளை குரு அர்கோவிந்தின் மூத்த மகனான பாபா குர்திட்டாவுடன் இணைக்கிறது. மேலும் உதாசிகள் ஸ்ரீ சந்த் அல்லது குர்திட்டாவிலிருந்து தோன்றியதா என்பது குறித்து சர்ச்சை உள்ளது.

வழிபாடு
-------

உதாசிகள் சிவன், விஷ்ணு, துர்க்கை, பிள்ளையார், சூர்ய தேவன் ஆகிய ஐந்து இந்து தெய்வங்கள் அடங்கிய பஞ்சாயத்தானையும் வணங்குகிறார்கள்.

மேலும் காண்க
------------

* அயோத்தி கல்வெட்டு - உதாசி சன்னதியில் காணப்படும் ஒரு பழங்கால கல்வெட்டு

மேற்கோள்கள்
-----------

1. ↑  Pashaura Singh; Louis E. Fenech (2014). *The Oxford Handbook of Sikh Studies*. OUP Oxford. பக். 375–376. பன்னாட்டுத் தரப்புத்தக எண்:978-0-19-100412-4. .
2. ↑  Tanweer Fazal. *"Nation-state" and Minority Rights in India: Comparative Perspectives on Muslim and Sikh Identities*. Routledge. பக். 113. பன்னாட்டுத் தரப்புத்தக எண்:978-1-317-75179-3. .
3. ↑  John Stratton Hawley; Gurinder Singh Mann (1993). *Studying the Sikhs: Issues for North America*. SUNY Press. பன்னாட்டுத் தரப்புத்தக எண்:978-0-7914-1426-2. .
4. ↑  Harjot Oberoi (1994). *The Construction of Religious Boundaries: Culture, Identity, and Diversity in the Sikh Tradition*. University of Chicago Press. பக். 78–80. பன்னாட்டுத் தரப்புத்தக எண்:978-0-226-61592-9. .
5. ↑  Pashaura Singh (2014). *The Oxford Handbook of Sikh Studies*. OUP Oxford. பக். 375–376. பன்னாட்டுத் தரப்புத்தக எண்:978-0-19-100412-4. .
6. ↑  David N. Lorenzen (1995). *Bhakti Religion in North India: Community Identity and Political Action*. SUNY Press. பக். 57. பன்னாட்டுத் தரப்புத்தக எண்:978-0-7914-2025-6. .
7. ↑  Oberoi 1994.
8. ↑  James G. Lochtefeld (2002). *The Illustrated Encyclopedia of Hinduism: A-M*. The Rosen Publishing Group. பக். 61. பன்னாட்டுத் தரப்புத்தக எண்:978-0-8239-3179-8. .

வெளி இணைப்புகள்
---------------

* Udasis
**சக்ரவர்த்தி சோமசன்மா** (பிறப்பு: ஏப்ரல் 28, 1936), சிங்கப்பூர் தமிழ் எழுத்தாளர். இந்தியா, தமிழ்நாடு தஞ்சாவூரைப் பிறப்பிடமாகக் கொண்ட இவர் டி.இ.எல்.சி, ஆரம்பப் பாடசாலை, ஈ.வெ.ரா, வாசுகி, இராமகிருட்ணா தொடக்கப் பள்ளி, மங்ஸ்கில் நீல்ட்டன் உயர்நிலைப் பள்ளி ஆகியவற்றில் கல்வி கற்றுள்ளார். தமிழ், ஆங்கிலம், மலாய் போன்ற மொழிகளை நன்கறிந்த இவர், சொந்த தொழில் ஈடுபட்டு வருகிறார்.

ஊடகத்துறை
---------

சிங்கப்பூரில் இவர் ஒரு ஊடகவியலாளராக அறியப்பட்டுள்ளார். திரையொளி, அறிவுச் சுடர் இதழ்களின் துணையாசிரிராகவும், சூரியன், வீடியோ மூவி நியூஸ் ஆகியவற்றின் நிருபராகவும் பணியாற்றியுள்ளார். மேலும் வீடியோ மூவி நியுசின் விற்பனை அதிகாரியாகவும் இருந்துள்ளார்.

பதவிகள்
-------

ம.செ.க. உறுப்பினராகவும், ஏ.யு.பி. செயற்குழு உறுப்பினராகவும், சிங்கப்பூர் எழுத்தாளர் கழகத்தின் ஆயுள் உறுப்பினராகவும், போதைப்பொருள் தடுப்புச் சங்கத்தின் தொண்டூழிய அதிகாரியாகவும், அண்ணா நாடக மன்றத்தின் ஆலோசகராகவும் இவர் பணியாற்றியுள்ளார்.

இலக்கியப் பணி
-------------

1954ம் ஆண்டில் எழுதத் தொடங்கிய இவர் சிறுகதை, மரபுக் கவிதை, புதுக்கவிதை, கட்டுரை முதலிய துறைகளில் ஆர்வம் காட்டி வந்தார். இவரின் கன்னிக் கவிதை ‘பிரிந்து நான் இருந்திடேன்' எனும் தலைப்பில் தமிழ் முரசில் பிரசுரமானது. வான்முகில், இயற்கைதாசன், சமூகன், சோமா போன்ற புனைப்பெயர்களில் சுமார் 50க்கும் அதிகமான சிறுகதைகளையும், 60 கவிதைகளையும், 10 கட்டுரைகளையும் எழுதியுள்ளார். இவரின் இத்தகைய படைப்புகள் தமிழ்நாடு, சிங்கப்பூர், மலேசியா போன்ற நாடுகளிலிருந்து வெளிவரும் சிற்றிதழ்களிலும், பத்திரிகைகளிலும் வெளிவந்துள்ளன.

எழுதியுள்ள நூல்
---------------

* செண்பக மலர்கள்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**மாயா ராய்** (*Maya Ray*) ஓர் வழக்கறிஞரும் மேற்கு வங்காளத்தைச் சேர்ந்த இந்திய அரசியல்வாதியுமாவார். 1972இல் மேற்கு வங்கத்தின் இராய்கஞ்ச் மக்களவைத் தொகுதியிலிருந்து இந்திய நாடாளுமன்றத்தின் மக்களவைக்கு நடந்த இடைத்தேர்தலில் இவர் தேர்ந்தெடுக்கப்பட்டார்.

தொழில்
------

இராய்கஞ்ச் மக்களவைத் தொகுதியின் உறுப்பினரான இவரது கணவர் சித்தார்த்த சங்கர் ராய் 1972இல் மேற்கு வங்கத்தின் முதல்வராக பதவியேற்ற பிறகு அந்த இடத்துக்கு நடந்த இடைத்தேர்தலில் இவர் போட்டியிட்டு வெற்றி பெற்றார்.

ஐக்கிய அமெரிக்க சார்பாளர்கள் அவைஉறுப்பினர் மறைந்த தாமஸ் ஜே. மான்டன் என்பவரால் ஒரு வழக்கறிஞராக இவர் ஒருமுறை "புகழ்பெற்ற வழக்கறிஞர் மற்றும் முன்னாள் தேர்ந்தெடுக்கப்பட்ட அதிகாரி" என்று குறிப்பிடப்பட்டார்,

இறப்பு
------

இவர் தனது கணவர் இறந்து இரண்டரை வருடங்களுக்குப் பிறகு, 11 மார்ச் 2013 அன்று சிறுநீரக செயலிழப்பால் இறந்தார்.

சான்றுகள்
---------

1. ↑   *The States*. India News and Feature Alliance.. 1971. பக். 21.. பார்த்த நாள்: 19 January 2019.
2. ↑  "Raiganj Lok Sabha Elections". Elections.in. 14 June 2016 அன்று பார்க்கப்பட்டது.
3. ↑  "Nation Briefs". *The Telegraph*. 12 March 2013.. பார்த்த நாள்: 3 September 2020.
பத்தமடை பாய்
**பத்தமடைப் பாய்**, (Pathamadai Grass mat) இந்தியாவின், தமிழ்நாட்டில், திருநெல்வேலி மாவட்டத்தின், பத்தமடை எனும் ஊரில் ஓடும் தாமிரபரணி ஆற்றங்கரையோரத்தில் வளரும் கோரைப்புற்களால் நெய்யப்படும் பாய்கள். இப்பாய்கள், 100 முதல் 140 பாவுப் பருத்தியாலோ பட்டு இழைகளாலோ நெய்யப்படுகின்றன.

பிற பாய்களை விட இவை மெல்லியதாகவும், மென்மையாகவும், குளிர்ச்சியாகவும் உடலுக்கு ஏற்றதாகவும் உள்ளன.பத்தமடைப் பாய் புவிசார் தகுதி பெற்று, புவிசார் குறியீட்டுப் பதிவேட்டில் இடம் பிடித்துள்ளது.

பொது
----

பெரும்பாலான பாய்கள் பருத்திப் பாவாலும் கோரை ஊடையாலும் நெய்யப்படுகிறது. கோரை சைபெராசியே புல்லினத்தைச் சேர்ந்த தாவரமாகும். கோரைப் பாய்கள் மூவகைப்படும். கரட்டுப் பாய்கள் யாப்பில் முருடானவை. இவற்றைக் கைத்தறியிலோ விசைத்தறியிலோ கூட நெய்ய முடியும்.உயர்தர கைத்தறிப் பாய்கள் யாப்பில் நயமானவை. இவற்றில் மிக உயர்ந்த வகை பட்டு போல மிளிரும். இவ்வகை பாயை நெய்ய, ஒருவாரத்துக்கு கோரை தண்ணீரில் அமிழ்த்தி அழுகும் பதம் வரை ஊறவைக்கப்படும். பிறகு நடுச் சேவு பிரித்தெடுக்கப்படும். இந்த நடுத்தண்டு பின்னர் நுன்புரிகளாகப் பிரித்து உலர்த்தி வண்னமூட்டப்படும். நுண்பாய்வகைக்கு ஊடைக்கோரைப் புரிகள் மெல்லிதாக அமையும். ஊடைப்புரி எண்ணிக்கையும் மிகும்.

பொதுவான பாய்கள் மட்டுமல்லாமல் திருமணத்துக்கு என்றே மணமக்கள் பெயரமையும்படியும் திருமணத் தேதியுடனும் தனிப்பட்டமுறையில் இவை நெய்யப்படுவதுண்டு.

நெசவுமுறை
---------

பத்தமடைப் பாயின் நெசவுமுறை அரியது மட்டுமல்ல, மிகுந்த நேரத்தைஎடுத்துக் கொள்ளும். இதை நெய்யும் கைத்தொழிலும் கலையும்மிக நுட்பமான வடிவமைப்புகளைப் பிணைமுறையும் இந்த வட்டாரத்துக்கே உரிய தனிதன்மை உடையதாகும்.இந்த பாய் நெய்வதற்கான கோரைப்புல் சதுப்பு நிலங்களில் ஆற்றுப் படுகைகளிலும் வளர்கிறது.

கோரைப்புல்லைப் பதப்படுத்தல்
---------------------------

பச்சையாக அறுத்த கோரைப்புல்லை உலர்த்தி, பிறகு நனையவைத்துப் பின் வேண்டிய வண்ணமூட்டப்படுகிறது. புல் அறுவடைப் பருவம் செப்தம்பர்/அக்தோபரில் அல்லது பிப்ரவரி/மார்ச்சில் அமையும். பச்சையாக அறுத்த புல்லை எப்போதும் ஈரப்பதமில்லாத சூழலில் உலர்த்தல் வேண்டும்; இல்லாவிடில் கருத்துவிடும். உலர்ந்த புல் மஞ்சள்பசுமை நிறமடைந்ததும் பனை நீரில் கொத்திக்க வைத்துப் பின் மறுபடியும் உலர்த்த வேண்டும்.இப்ப்டி உலர்ந்த புல்லை ஓடும் தண்ணீரில்அமிழச் செய்து மூன்று முதல் ஏழு நாட்கள் வரை வைக்கப்படும். அப்போது அது மும்மடங்கு பருத்திடும்.இது மீண்டும் உலர்த்தப்பட்டு நெசவறைக்குக் கொண்டுசெல்லைப்படுகிறது. நெய்த பாயை மறுபடியும் உலர்த்தி, பின்னர் மெருகூட்டப்படும்..

பாய் வகைகள்
-----------

சந்தையில் கிடைக்கும் பத்தமடைப் பாய்களில் மூவகையுண்டு. இந்த வகைபாடு நெசவுமுறை சார்ந்தமைகிறது.இவை, முரட்டு நெசவு வகை. நடுத்தர நெசவு வகை, நுண் நெசவு வகை என்பனவாகும். நுண்வகைப் பத்தமடைப் பாயை நெய்ய பயன்படும் கோரையின் புறவுறை உரித்து கிடைக்கும் நுண்புரி பயன்படுகிறது.

பாய் நெய்யும் தறி
-----------------

பாய் நெய்யும் தறியின் பாவு ஒரு மூங்கில் முக்காலி மீது வைக்கப்பட்டிருக்கும். கோரைப்புரி ஊடை ஊசியில் கோர்த்து கஞ்சி பூசிய பாவிடையில்வடிவமைப்பிற்கேற்ப மேலும் கீழும் செலுத்தப்படும். இச்செயல்முறை துணி நெய்வதைப் போன்றதே. கோரைப்புல்லை மென்மையாக்க தொடர்ந்துதண்ணீர் பயன்படுகிறது. கீழுள்ள படம் பாய் நெய்யும் தறியைக் காட்டுகிறது.

மேற்கோள்கள்
-----------

1. ↑  "பத்தமடைப் பாய்". 2014-05-25 அன்று மூலம் பரணிடப்பட்டது. 2015-01-01 அன்று பார்க்கப்பட்டது.
2. ↑
3. ↑   Grass mats still hold their own here

வெளி இணைப்புகள்
---------------

* பட்டுப்பாயின் கதை- பத்தமடை, தமிழ்நாடு
* Pattamadai mats likely to get GI mark soon
* 
* 
* 
* 
*
அலைநடத்தி

| மின்காந்தவியல் |
| --- |
| வரிச்சுருள் |
| * மின்சாரம்
* காந்தவியல்
 |
| நிலைமின்னியல்
* மின்மம்
* நிலை மின்சாரம்

* மின்புலம்
* மின்கடத்தி

* மின் வன்கடத்தி
* உராய்வு மின்னியல்

* நிலைமின்னியல் வெளியேற்றம்
* தூண்டல்

* கூலும் விதி
* காசின் விதி

* Electric flux / மின்னிலையாற்றல்

* மின்னிருமுனையின் திருப்புத்திறன்

* Polarization density
 |
| காந்த நிலையியல்
* ஆம்ப்பியர் விதி
* காந்தப் புலம்

* Magnetization
* காந்தப்பாயம்

* பியோ-சவா விதி

* Magnetic dipole moment

* Gauss's law for magnetism
 |
| மின்னியக்கவியல்
* லாரன்சு விசை விதி

* மின்காந்தத் தூண்டல்

* மின்காந்தத் தூண்டல்

* லென்சின் விதி
* பெயர்ச்சி மின்னோட்டம்

* மாக்சுவெல்லின் சமன்பாடுகள்

* மின்காந்தப் புலம்

* மின்காந்த அலைகள்

* Maxwell tensor
* Poynting vector

* Liénard–Wiechert potential

* Jefimenko's equations

* சுழல் மின்னோட்டம்
 |
| மின்சுற்று
* மின்னோட்டம்
* Electric potential

* மின்னழுத்தம்
* மின்தடை

* ஓமின் விதி

* தொடர் மின்சுற்று
* பக்க மின்சுற்று

* நேர் மின்னோட்டம்
* மாறுதிசை மின்னோட்டம்

* மின்னியக்கு விசை
* மின்தேக்குதிறன்

* தூண்டம்
* மின்மறுப்பு

* Resonant cavities
* அலைநடத்திகள்
 |
| இணைமாறுகை யாத்தல்Electromagnetic tensor(stress–energy tensor)
* Four-current

* Electromagnetic four-potential
 |
| அறிவியலாளர்கள்
* ஆம்பியர்
* கூலும்
* பரடே
* காஸ்
* ஹெவிசைடு
* என்றி
* ஏர்ட்சு
* லொரன்சு
* மக்ஸ்வெல்
* தெஸ்லா
* வோல்ட்டா
* வெபர்
* ஆர்ஸ்டெட்
 |
| * பா
* உ
* தொ
 |

**அலைநடத்தி** ( Waveguide ) என்பது மின்காந்த அலைகள் , ஒலி அலைகள் போன்ற அலைகளை நடத்தும் ஒரு வடிவம் ஆகும். ஒவ்வொரு வகையான அலைகளுக்கும் பலவகையான அலைநடத்திகள் உள்ளன .

அலைனடத்திகளின் வடிவவியல் மாறுபடும். ஏனென்றால் பலகையில் உள்ளது போல் ஒரு பரிமாணங்களிலும் , இழைகள் அல்லது குழாய்களில் போல் இரு பரிமாணங்களிலும் இருக்கும். இதனோடு , பல்வேறு அலைனடத்திகள் பல்வேறு அதிர்வெண்களை நடுத்துவதாக இருக்க வேண்டும் .

இயற்கையாகவே அலைனடத்திகளுக்கு வடிவங்கள் உண்டு. சான்றாக , ஆழ்கடலின் மேற்புறத்தில் உள்ள நீரானது வேல் மீன்கள் இசைப்பதினை வெகு தூரத்திற்கு கடத்த வழிநடத்தும் பண்பைக் கூறலாம் .

அலைகள் அலைனடத்தி சுவரினால் முற்றிலும் எதிர்க்க படுவதால் தொடர்ந்து அந்த சுவரில் முட்டி முட்டி அலைனடுத்தியின் எல்லையிலேயே பயணிக்கிறது .

நியமம்
------

அலைகள் , கோள அலைகளைப் போல் திறந்த வெளியில் அனைத்து திசைகளிலும் பயணிக்கும். இதன்வழியில் , அவைகள் தனது ஆற்றலை நீளத்தின் சதுக்கத்துக்கு இழக்கிறது. அதாவது R நீளத்தை கடக்கும் பொழுது அதன் ஆற்றலை மூல ஆற்றலில் இருந்து R2 இல் வகுப்பதாக கணிக்கப்படுகின்றது .அலைனடத்தி அலைகளை ஒரு பரிமாணங்களில் வழிநடத்தவும் , அதன் எல்லைக்கும் இருக்கவும் உதவுவதால் , அங்கே ஆற்றலை இழப்பது இல்லை. இதனால் தான் அலைகள் வெகு தூரங்கள் தன் ஆற்றலை இழக்காமல் பயணிக்க முடிகிறது .

மின்காந்த அலைனடத்தி
-------------------

மின்காந்த நிழற்பட்டையின் விரிந்த பகுதியான அலைகளை எடுத்துச் செல்ல அலைக்கடத்தியானது உருவாக்கப் படுகிறது. ஆனால் இது குறிப்பாக ஒலியலை அதிர்வெண்ணிலும் , மைக்ரோ அலைகளிலும் பயன்படுகிறது. அதிர்வெண்களை பொருத்து , அவை உருவாக்கப் படும் மூலப்பொருளான கடத்து பொருளா ? இல்லை இருமுனைகடத்து பொருளா ? என்று தீர்மானிக்கப்படும் .

ஒளி அலைனடத்தி
-------------

ஒளியதிர்வெண்ணில் பயன்படுத்தும் அலைனடத்திகள் குறிப்பாக இருமுனை மின்கடத்திகள் ஆகும் .

ஒலி அலைனடத்தி
-------------

ஒலி அலைகளை நடத்தும் ஒலி அலைனடத்திகள் இயல்பானவை. ஒலி நடத்தும் நாளம் ஒரு கடத்தும் பட்டையாக செயல்படுகிறது .
**கோலாலம்பூர் உச்சிமாநாடு** (*Kuala Lumpur Summit*) மலேசிய நாட்டின் கோலாலம்பூர் நகரில் நடத்தப்படும் ஓர் ஆண்டு நிகழ்வாகும். கே.எல். உச்சிமாநாடு, பெர்தானா உரையாடல்  என்ற பெயர்களாலும் இந்நிகழ்வு அழைக்கப்படுகிறது.

ஐந்தாவது உச்சி மாநாடு
---------------------

கோலாலம்பூர் உச்சிமாநாட்டின் ஐந்தாவது பதிப்பு "தேசிய இறையாண்மையை அடைவதில் வளர்ச்சியின் பங்கு" என்ற தலைப்புடன் கோலாலம்பூர் மாநாட்டு மையத்தில் 2019 ஆம் ஆண்டு திசம்பர் மாதம் 18 ஆம் தேதி முதல் 21 ஆம் தேதி வரை நடைபெற்றது.
கத்தார் நாட்டின் சேக் தமீம் பின் அமாத் அல்தானி, துருக்கிய குடியரசுத் தலைவர் ரெசெப் தயிப் எர்தோகன் மற்றும் ஈரானிய குடியரசுத் தலைவர் அசன் ரூகானி உள்ளிட்ட 56 நாடுகளைச் சேர்ந்த தலைவர்கள், சிந்தனையாளர்கள், அறிஞர்கள், அரசியல்வாதிகள் மற்றும் அரசு சாரா அமைப்புகளை உள்ளடக்கிய 450 பிரதிநிதிகள் இந்த உச்சிமாநாட்டில் கலந்து கொண்டனர். 

தேசிய வளர்ச்சி மற்றும் இறையாண்மை; ஒருமைப்பாடு மற்றும் நல்லாட்சி; கலாச்சாரம் மற்றும் அடையாளம்; நீதி மற்றும் சுதந்திரம்; அமைதி, பாதுகாப்பு மற்றும் பாதுகாப்பு; வர்த்தகம் மற்றும் முதலீடு; தொழில்நுட்பம் மற்றும் இணைய நிர்வாகம். உள்ளிட்ட ஏழு தலைப்புகளில் உச்சிமாநாட்டு நிகழ்வுகள் கவனம் செலுத்தின.

மேற்கோள்கள்
-----------

1. ↑  "'KL Summit' undergoes name change to 'Perdana Dialogue'". *The Star Online*. 21 December 2019. .
2. ↑  "Muslim leaders, delegates arrive for KL Summit opening ceremony". *New Straits Times*. December 19, 2019. .
3. ↑  "Hamas delegation in Malaysia for Kuala Lumpur Summit". *Middle East Monitor*. December 19, 2019. .
4. ↑  "Muslim Nations Consider Gold, Barter Trade to Beat Sanctions". *The New York Times*. Reuters. December 21, 2019. .
**பாரா-கிரெசிடின்** *(para-Cresidine)* என்பது CH3OC6H3(CH3)NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் கரிமக் கரைப்பான்களில் கரைகிறது. அமீன் மற்றும் மெத்தாக்சி வேதி வினைக்குழுக்கள் இரண்டின் அம்சங்களையும் பாரா-கிரெசிடின் சேர்மம் கொண்டிருக்கிறது. சாயங்கள் மற்றும் நிறமிகள் தயாரிப்பின்போது ஓர் இடைநிலை வேதிப்பொருளாக இது உருவாகிறது.

தயாரிப்பு
---------

4-குளோரோதொலுயீனை வேதி வினைகளுக்கு உட்படுத்தி சில படிநிலைகளில் இதை தயாரிக்க முடியும். முதலில் 4-குளோரோதொலுயீன் நைட்ரோயேற்றம் செய்யப்படுகிறது. வினையில் உருவாகும் 3-நைட்ரோ-4-குளோரோதொலுயீன் மெத்தாக்சைடு மூலப்பொருட்களுடன் வினையில் ஈடுபட்டு 4-மெத்தாக்சி-2-நைட்ரோதொலுயீன் உருவாகிறது. பின்னர் இந்த நைட்ரோ சேர்மம் ஒடுக்கப்பட்டு பாரா-கிரெசிடின் என்ற அனிலின் கிடைக்கிறது .

வினை
----

பாரா-கிரெசிடினுடன் ஒலீயம் எனப்படும் புகையும் கந்தக அமிலத்தைச் சேர்த்து சல்போனேற்றம் செய்தால் 4-அமினோ-5-மெத்தாக்சி-2-மெத்தில்பென்சீன்சல்போனிக் அமிலம் உருவாகிறது. இந்த சல்போனிக் அமிலம் உணவுக்கு சிவப்பு நிறமூட்டும் அலூரா சிவப்பு என்ற அசோ சாயத்தை தயாரிக்க உதவும் ஒரு முன்னோடிச் சேர்மமாகும் .

 பாரா-கிரெசிடினிலிருந்து தயாரிக்கப்படும் அலூரா சிவப்பு ஏ.சி எனப்படும் உணவு நிறமி

மேற்கோள்கள்
-----------

1. 1 2  P. F. Vogt, J. J. Gerulis, "Amines, Aromatic" in *Ullmann’s Encyclopedia of Industrial Chemistry*, 2005, Wiley-VCH, Weinheim. எஆசு:10.1002/14356007.a02\_037

புற இணைப்புகள்
--------------

* International Chemical Safety Card, Center for Disease Control
அறுகம் குடா கடற்கரை
**அறுகம் குடா** (*Arugam Bay*) இலங்கையின் கிழக்கு மாகாணத்தில் அம்பாறை மாவட்டத்தில் பொத்துவிலில் அமைந்துள்ள ஒரு கடற்கரைப் பிரதேசம். இங்கு அதிக வெளிநாட்டு மற்றும் உள்நாட்டுச் சுற்றுலாப் பயணிகள் வருகை தந்த வண்ணம் உள்ளனர். அறுகம் குடாவில் அலைச்சறுக்கு விளையாட்டில் ஈடுபடுவதற்கு தேவையான சூழ்நிலை காணப்படுவதனால் அதிக சுற்றுலாப் பயணிகளின் மிக விருப்பத்திற்குரிய இடமாக காணப்படுகின்றது.
அறுகம் குடா கொழும்பிலிருந்து 317 கிமீ தொலைவில் உள்ளது. 

அறுகம் குடாக் கடற்கரையை ஆசியாவின் சிறந்த 10 சுற்றுலா தலங்களில் ஒன்றாக பயண வழிகாட்டி நூலான "த லோன்லி பிளானட்" அறிவித்துள்ளது.

அலைச்சறுக்கு விளையாட்டுச் சாகசங்கள் நிகழ்த்துவதற்குச் சாதகமான அலைகள் அறுகம் குடாக் கடலில் எழுகின்றன. அறுகம் குடா மற்றும் அதனைச் சுற்றியுள்ள கடற்பரப்புகளில் அலைச்சறுக்கு விளையாடுவதற்கு 10 இடங்கள் உள்ளன. ஏப்ரல் முதல் அக்டோபர் வரையிலான மாதங்கள் இங்கு அலைச்சறுக்கு விளையாட்டு செய்ய ஏற்றதாக உள்ளது 

அறுகம் குடா கடலில் ஆண்டுதோறும் பன்னாட்டு அளவிலான அலைச்சறுக்கு போட்டிகள் நடக்கிறது. அலைச்சறுக்கிற்கு தேவையான படகுகளை வாடகைக்குக் கொடுப்பது இங்குள்ள உள்ளூர் மக்களின் ஒரு தொழிலாகவே உள்ளது. சி.என்.என் தொலைக்காட்சி 2013இல் வெளியிட்ட அலைச்சறுக்கு விளையாட்டிற்கு உலகின் சிறந்த 50 இடங்களில் ஒன்றாக அறுகம் குடா இடம் பெற்றிருந்தது.

மேற்கோள்கள்
-----------

1. ↑  அறுகம்பே: கடலலைச் சறுக்கலால் கலக்கும் ஊரு!!
2. ↑  ஆசியாவின் சிறந்த சுற்றுலா இடங்களில் ஒன்றான இலங்கையின் அறுகம்பே
3. ↑  அறுகம்பே - இலங்கையிலுள்ள சர்ஃபிங் விளையாட்டின் சொர்க்கபுரி
**பாரா ட இசூக்கா** (*Barra da Tijuca*, பிரேசிலிய போர்த்துக்கீசம்: [ˈbaʀɐ dɐ tiˈʒukɐ]) பிரேசிலின் இரியோ டி செனீரோவின் மேற்கு மண்டலத்தில் அத்திலாந்திக்குப் பெருங்கடலோரத்தில் உள்ள ஓர் புறநகர்ப் பகுதி (பாரா) ஆகும். இங்குள்ள கடற்கரைகள், ஏரிகள், ஆறுகளுக்காகவும் வாழ்முறைக்காகவும் பாரா புகழ்பெற்றது.

இரியோ டி செனீரோவின் பரப்பில் 13% ஆகவும் நகர மக்கள்தொகையில் 4.7% ஆக இருந்தபோதும் நகர வரி வருமானத்தில் 30% இங்கிருந்து தான் வருகின்றது. பிரேசிலில் மிகவும் மேம்படுத்தப்பட்ட இடங்களில் இதுவும் ஒன்றாகக் கருதப்படுகின்றது. 2000ஆம் ஆண்டு கணக்கெடுப்பின்படி, இப்பகுதியின் மனித மேம்பாட்டுச் சுட்டெண், 0.959, நாட்டிலேயே மிகவும் உயர்ந்ததாகும். இரியோவின் நகர மையம், தெற்கு மண்டலம் போலல்லாது பாரா ட இசூக்கா 30 ஆண்டுகளுக்குள்ளாகவே கட்டமைக்கப்பட்டுள்ளது.  எனவே பெரும் நிழற்சாலைகளுடன் தற்கால சீர்தரங்களின்படி கட்டமைக்கப்பட்டுள்ளது. நவீனத்துவம், நீடிப்புத் திறன், இயற்கை என இப்பகுதி இரியோ டி செனீரோவின் புத்தம்புதிய முகமாக விளங்குகின்றது. இந்நகரப் பகுதியின் திட்ட வடிவமைப்பை, பிரசிலியாவை வடிவமைத்த லூசியோ கோஸ்தா உருவாக்கியுள்ளார். நகரின் பெருந்திட்டத்தில் பல பூங்காக்கள், அங்காடி வளாகங்கள், அடுக்கக குடியிருப்புகள், பெரிய மாளிகைகள் இடம் பெற்றுள்ளன. பிரேசிலின் பொருளியல் வளர்ச்சியை அடுத்து பாராவில் 100,000க்கும் கூடுதலான புதிய குடிகள் இடம் பெயர்ந்துள்ளனர்; பல பெரிய நிறுவனங்களின் தலைமையகங்களும் இங்கு மாற்றப்பட்டு வருகின்றன. 

இங்கு பவேலாக்கள் இல்லாமையால் இது இரியோவின் மிகவும் பாதுகாப்பான உயர்குடி நகர்ப்பகுதியாகவும் பண்பாட்டு, பொருளியல், நிர்வாக மையமாக விளங்குகின்றது. இங்கு பல புகழ்பெற்றவர்களும் காற்பந்து வீரர்களும் வசிக்கின்றனர். 

தென் அமெரிக்காவில் முதல்முறையாக நடந்த 2016 கோடைக்கால ஒலிம்பிக் விளையாட்டுப் போட்டிகளின் பெரும்பாலான அரங்குகள் இங்கு அமைந்திருந்தன.

ஒளிப்படத் தொகுப்பு
------------------

* இரவில் பாரா ட இசூக்காஇரவில் பாரா ட இசூக்கா
* பொன்டல் தீவிலிருந்து ரிக்ரியோ கடற்கரையின் காட்சிபொன்டல் தீவிலிருந்து ரிக்ரியோ கடற்கரையின் காட்சி
* அயர்டன் சென்னா அவென்யூஅயர்டன் சென்னா அவென்யூ
* இந்தப் புறநகர் பகுதியின் நுகர்வு இதன் சிறப்புப் பண்பாக உள்ளது. படத்தில்: வில்லேஜ் மால்.இந்தப் புறநகர் பகுதியின் நுகர்வு இதன் சிறப்புப் பண்பாக உள்ளது. படத்தில்: வில்லேஜ் மால்.
* பாராசாப்பிங் பதாகைபாராசாப்பிங் பதாகை
* ரிசர்வா கடற்கரைரிசர்வா கடற்கரை
* ரிக்ரியோ கடற்கரைரிக்ரியோ கடற்கரை

மேற்சான்றுகள்
-------------

1. ↑  "Barra da Tijuca". 22 June 2016 அன்று பார்க்கப்பட்டது.
2. ↑  "Barra da Tijuca". *RIO.com*. 22 June 2016 அன்று பார்க்கப்பட்டது.

வெளி இணைப்புகள்
---------------

* Barra da Tijuca 360° panorama
* Barra da Tijuca Guide
[*தொடர்பிழந்த இணைப்பு*]
* Barra da Tijuca: O Concebido e o Realizado
* Barra Online பரணிடப்பட்டது 2005-03-07 at the வந்தவழி இயந்திரம்
* A Barra da Tijuca que conheci at Pitoresco பரணிடப்பட்டது 2012-02-16 at the வந்தவழி இயந்திரம்
|  |
| --- |
|  |

**பதொம்** (*Fathom*, சுருக்கம்: **ftm**) என்பது நீளத்தை அளக்கப் பயன்படும் ஓர் அலகாகும். பொதுவாக நீர்நிலை நீளங்களை அளக்க இது பயன்படும்.

பிரித்தானிய அலகுகளில் அல்லது அமெரிக்க மரபுவழி அலகுகளில் ஒரு பதொம் எனப்படுவது 2 யார் (6 அடி)களாகும். அடிப்படையில் அகல விரித்து நீட்டப்பட்ட மனிதனின் கைகளின் விரல் நுனிகளுக்கிடையிலான தூர அளவு இதுவாகும்.

பெயரீடு
-------

பதொம் எனும் பெயர் பழைய ஆங்கிலச் சொல்லான *fæðm* என்பதிலிருந்து தோன்றியது. இதன் பொருள் நீட்டி அகல விரிக்கப்பட்ட கைகள் என்பதாகும்.

பன்னாட்டு பதொம்
---------------

ஒரு பதொம் என்பது:

* 1.8288 மீட்டர் மிகச்சரியாக (1 மீட்டர் 0.5468 பதொம்களாகும்)
* 2 யார் (1 யார் சரியாக 0.5 பதொம்கள்)
* 6 அடி (அலகு) (1 அடி 0.1667 பதொம்கள்)
* 72 அங்குலம்

1959 ஆம் ஆண்டில் ஐக்கிய அமெரிக்கா, அவுத்திரேலியா, கனடா, நியுசிலாந்து, தென்னாப்பிரிக்கா, மற்றும் ஐக்கிய இராச்சியம் என்பன பன்னாட்டு யார் நீளத்தை 0.9144 மீட்டர் என வரையறுத்தது. அனைத்துலக முறை அலகுகளில் (SI) பத்தொம் அலகு ஏற்றுக் கொள்ளப்படவில்லை.

பிரித்தானிய பதொம்
-----------------

பிரித்தானியப் படைத்துறை பதொம் என்பது கடல் மைல்(6080 அடி) ஒன்றின் ஆயிரத்தில் ஒரு பங்கு (6.08அடிஅல்லது 1.85 மீ) என வரைவிலக்கணம் செய்யும்.

மேற்கோள்கள்
-----------

1. ↑  *Encyclopædia Britannica* eleventh edition 1911.
2. ↑  *Oxford English Dictionary*, second edition, 1989;
3. ↑  Joseph Bosworth; Thomas Toller (ed.) (1898). *An Anglo-Saxon Dictionary*. Oxford, England: Clarendon Press. Archived from the original on 2007-03-14.. பார்த்த நாள்: 2011-12-26.
4. ↑  Fathom - Definition from the Merriam-Webster Online Dictionary.
**கோலார் தெப்பத்திருவிழா** (*Kolar Theppothsava*) என்பது ஒவ்வொரு ஆண்டும் இந்தியாவில் கருநாடக மாநிலம் கோலரம்மனை ஏரி நிரம்பி வழியும் போது நடைபெறும் திருவிழாவாகும். கோலார் மாவட்டத்தின் மையப்பகுதியில் கோலரம்மனா கோயிலுக்கு அருகில் கோலரம்மனா கெரே ஏரி உள்ளது. தெப்பத்திருவிழா கருநாடகாவின் அனைத்து நகரங்களிலும் மற்றும் கிராமங்களிலும் உள்ள தெப்பங்களில் நடைபெறுகிறது. பல கிராமங்கள் மற்றும் நகரங்களில் நடைபெறும் பெரிய திருவிழாவாகும். ஏனெனில் இது நல்ல மழை மற்றும் அறுவடைக் காலத்தைக் குறிக்கிறது. மழையினை வழங்கும் கடவுள்களுக்கும் பொதுவாக நீர் பற்றாக்குறை உள்ள பகுதிகளில் மிகவும் விலைமதிப்பற்ற தண்ணீரை வைத்திருப்பதற்காக நன்றி தெரிவிக்கும் ஒரு வழியாகும்.

திருவிழா
--------

இப்பகுதியில் வசிக்கும் அனைத்து சமூகத்தினரும் பங்குபெறும் திருவிழாவாக இது உள்ளது. பொதுவாகப் பல நாட்கள் கொண்டாட்டங்களுடன் நடைபெறும் இத்திருவிழாவின் போது கண்காட்சிகளும் இடம்பெறும். கோலார் தெப்பத்திருவிழாவின் போது நகரின் முதன்மை தெய்வமான கோலர் அம்மனுக்கு பூசை செய்வதோடு திருவிழா தொடங்குகிறது. பின்னர் அம்மன் சிலை நகரில் பவனி செய்யப்படுகிறது. கோலார் நகரம் மற்றும் குருபரப்பேட்டை பெண்கள் சிறிய மிதவைகளைச் செய்து அதன் மீது விளக்கு வைத்து ஏரிக்கு எடுத்துச் செல்கின்றனர். ஏரியில் பூஜை செய்த பிறகு, இந்த மிதவைகள் இரவில் தண்ணீரில் மறைந்துவிடுகின்றன.

வெளி இணைப்புகள்
---------------

* மைசூர்
* கோலார்

மேற்கோள்கள்
-----------

1. ↑
**கோலின் ஜேம்ஸ் பார்ரெல்** (ஆங்கில மொழி: *Colin Farrell*) (பிறப்பு: 1976 மே 31) என்பவர் அயர்லாந்து நாட்டு நடிகர் ஆவார். இவர் முதன் முதலில் பிபிசி நாடகத் தொடரான பாலிகிஸ்ஸாங்கல் (1998) இல் தோன்றினார், பின்னர் நாடகத் திரைப்படமான தி வார் சோன் (1999) திரைப்படத்தில் அறிமுகமானார், மேலும் போர் நாடகத் திரைப்படமான டைகர்லேண்ட் (2000) இல் முக்கிய பாத்திரத்தை ஏற்று நடித்ததன் மூலம் ஹாலிவுட் திரைப்படத்துறையில் அறிமுகமானார்.

அதை தொடர்ந்து போன் பூத் (2002), எஸ்.டப்ல்யூ.அ.டீ (2003), டேர்டெவில் (2003), டோட்டல் ரீகால், தி பேட்மேன் (2022) உள்ளிட்ட பல திரைப்படங்களில் நடித்ததன் மூலம் எல்லோருக்கும் பரிசியமான நடிகர் ஆனார். இவர் 2003ல் மக்கள் பத்திரிக்கையின் மிகவும் அழகானவரில் 50 பெயரில் ஒருவராக தெரிவு செய்யப்பட்டார்.

ஆரம்ப வாழ்க்கை
--------------

பார்ரெல் 31 மே ,1976 ஆண்டு டப்ளின், அயர்லாந்துதில் பிறந்தார். இவரது தந்தை ஷாம்ரோக் ரோவர்ஸ் கால்பந்து விளையாடுபவர் மற்றும் இவர் ஒரு சுகாதார உணவு கடை ஒன்றை நடத்துகின்றார். இவரது மாமா, டாமி பார்ரெல் இவர் ரோவர்ஸ் என்ற திரைப்படத்தில் நடித்துள்ளார். பார்ரெல் கத்தோலிக்க மதத்தைப் பின்பற்றி வளர்க்கப்பட்டார். இவருக்கு ஈமான் ஜிஆர் என்ற ஒரு மூத்த சகோதரரும மற்றும் கிளாடின், கேத்தரின் என்ற இரண்டு சகோதரிகள் உண்டு.

மேற்கோள்கள்
-----------

1. ↑  Otterson, Joe (6 December 2021). "Colin Farrell to Reprise Penguin Role in 'The Batman' Spinoff Series for HBO Max (EXCLUSIVE)". *Variety*. .
2. ↑  "Colin Farrell Biography (1976–)". Filmreference.com. 25 January 2011 அன்று பார்க்கப்பட்டது.
3. ↑  "Colin's Grief for Grandfather..." Showbizireland.com. 24 May 2006. 25 January 2011 அன்று பார்க்கப்பட்டது.
4. ↑  McGoldrick, Debbie (24 June 2009). "Colin Farrell's brother marries". *Irish Central*. .
5. ↑  "COLIN FARRELL SHOWS HIS BROTHERLY LOVE AT "VICE" PREMIERE". *Hello*. 28 July 2006 அன்று பார்க்கப்பட்டது.
6. ↑  "Colin Farrell". *People*. 25 January 2011 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கோலின் பார்ரெல்
* கோலின் பார்ரெல் at Allmovie
**கோலாம் ரேஸா ரமீஸானி** (Gholam Reza Ramezani) ஈரானைச் சேர்ந்த திரைப்பட இயக்குனர் ஆவார். இவர் 1960 ஆம் ஆண்டு ஈரானில் பிறந்தவர். இவர் 1983 ஆம் வருடம் உதவி இயக்குனராகவும், திரைக்கதை ஆசிரியராகவும் தனது சினிமா வாழ்வைத் தொடங்கினார். இயக்குனர் *அமிர் நாதிரிடம்* உதவி இயக்குனராக *தி ரன்னர்* (The Runner) திரைப்படத்தில் பணி புரிந்தார். இவர் பல குறும்படங்களை இயக்கியுள்ளார். இவரின் இரண்டாவது திரைப்படமான *தி கார்ட்* (The Cart) சர்வதேச அளவில் பல்வேறு விருதுகளைப் பெற்றது. இவரது திரைப்படமான கையாத் குறிப்பிடத்தக்க ஒன்று. இத்திரைப்படம் குழந்தைகள் திரைப்பட விழாக்களில் பல விருதுகளைப் பெற்றுள்ளது.

இயக்கிய திரைப்படங்கள்
---------------------

* தி லாக்ஸ்மித் (The Locksmith)
* பாஸி (Bazi)
* கையாத் (Hayat)
* தி கார்ட் (The Cart)
* ஓபோர் அஸ் டேல் ( Oboor az tale)

கதை எழுதிய திரைப்படங்கள்
------------------------

* க்ரானாஸ் (Granaz)
* தி லாக்ஸ்மித் (The Locksmith)
* பாஸி (Bazi)
* கையாத் (Hayat)
* தி கார்ட் (The Cart)
* ஓபோர் அஸ் டேல் ( Oboor az tale)

ஆடை வடிவமைப்பாளராக பணிபுரிந்த திரைப்படங்கள்
-------------------------------------------

* கையாத் (திரைப்படம்) (Hayat)

தயாரிப்பாளராக பணிபுரிந்த திரைப்படங்கள்
--------------------------------------

* கையாத் (Hayat)

வெளி இணைப்புகள்
---------------

* இவரைப் பற்றி
இலங்கை, மட்டக்களப்பு நாடாளுமன்ற உறுப்பினர், மற்றும் தமிழ் தேசிய கூட்டமைப்பின் முக்கிய உறுப்பினர்களின் ஒருவருமான யோசப் பரராஜசிங்கம் அவர்கள் டிசம்பர் 24, 2005 அன்று 12:15 மணியளவில் மட்டக்களப்பு செயின்ற் மேரி தேவாலயத்தில் வைத்து அடையாளம் காணப்படாத ஒருவரால் சுட்டு கொல்லப்பட்டுள்ளார். இவர் இலங்கைத் தமிழரசுக் கட்சியின் ஆரம்பகால உறுப்பினராகவும், பின்னர் தமிழர் விடுதலைக் கூட்டணியின் உறுப்பினராவும் இருந்தவர்.

யோசப் பரராஜசிங்கம்

"மாமனிதர்" பட்டம்
-----------------

இறப்பின்பின் யோசப் பராஜசிங்கத்துக்கு விடுதலைப் புலிகளால் "மாமனிதர்" பட்டம் வழங்கப்பட்டது.

கிளிநொச்சியில் அஞ்சலி
---------------------

அவரது உடல் கிளிநொச்சிக்கு அஞ்சலிக்கு வைக்கப்பட்டது. பிரபாகரன் உட்பட முக்கிய விடுதலைப் புலி உறுப்பினர்கள், மலையக தமிழர் தலைவர்கள், பிற முக்கிய பிரமுகர்கள் மற்றும் பொதுமக்கள் அஞ்சலி செலுத்தினார்கள்.

வெளி இணைப்புகள்
---------------

* Tamil Net - Joseph Pararajasingham MP shot dead in Batticaloa church
* நிதர்சனம் - ஜோசப் பரராஜ சிங்கம் சுட்டுக்கொலை
* ஜோசப் பரராஜ சிங்கம் பற்றிய பி.பி.சி. தமிழ் வானொலிக் கட்டுரை
**பிரெஞ்சு வினை உரிச்சொற்கள்** ஒரு பெயர் உரிச்சொல்லையோ, வினைச்சொல்லையோ, வாக்கியப்பகுதியையோ அல்லது மற்றொரு வினை உரிச்சொல்லையோ மாற்றவே பயன்படுத்தப்படுகின்றன. அவைகள் உருபு ஏதும் கொள்வதில்லை; அதாவது, அவைகள் தங்கள் தோற்றத்தை மாற்றிக்கொள்வதில்லை. 

(எ-டு) 

௧. *Le professeur parle lentement.* (ஆசிரியர் மெதுவாகப் பேசுகிறார்.)

(ஒரு வினைச்சொல்லை மாற்றியமைத்துள்ளது)

௨. *Le professeur parle bien lentement.* (ஆசிரியர் மிகவும் மெதுவாகப் பேசுகிறார்.)

(ஒரு வினை உரிச்சொல்லை மாற்றியமைத்துள்ளது)

௩. *Le professeur est très gentil.* (ஆசிரியர் மிகவும் நல்லவர்.) 

(ஒரு பெயர் உரிச்சொல்லை மாற்றியமைத்துள்ளது)

வினை உரிச்சொற்களின் வகைகள்
--------------------------

௧. முறையை குறிக்கும் வினை உரிச்சொல் (Adverbes de manière): 

bien, mal, ensemble, constamment, convenablement, aisément 

௨. காலத்தை குறிக்கும் வினை உரிச்சொல் (Adverbes de temps): 

aujourd'hui, tôt, longtemps, quelquefois, souvent, toujours

௩. இடத்தை குறிக்கும் வினை உரிச்சொல் (Adverbes de lieu): 

devant, derrière, où, près, loin, dehors, ici, là

௪. அளவை குறிக்கும் வினை உரிச்சொல் (Adverbes de quantité): 

beaucoup, trop, aussi, assez, tout, très, moins

௫. ஒப்புதலை குறிக்கும் வினை உரிச்சொல் (Adverbes d'affirmation et de doute): 

oui, si, naturellement, probablement, peut-être

௬. எதிர்மறையை குறிக்கும் வினை உரிச்சொல் (Adverbes de négation): 

non, ne...pas, ne...aucunement, ne...pas du tout, ne...jamais

௭. வினாவை குறிக்கும் வினை உரிச்சொல் (Adverbes d'interrogation): 

combien, comment, où, pourquoi, quand

௮. வினை உரிச்சொல் வாக்கியங்கள் (Locutions adverbiales): 

en attendant, petit à petit, de temps en temps, à la longue, à peu près, à propos, en même temps, quelque part, par hasard, bien sûr, tout de suite, sans doute, à moitié

உருவாக்கம்
----------

௧. பொதுவிதி

௨. சிறப்புவிதி

வாக்கியத்தில் வினை உரிச்சொல்லின் இடம்
-------------------------------------

சில பிரெஞ்சு வினை உரிச்சொற்கள்
------------------------------

மேலும் காண்க
------------

* பிரெஞ்சு மொழி
* பிரெஞ்சு இலக்கணம்
* பெயர் உரிச்சொல்
* வினை உரிச்சொல்
* ஆங்கில பெயர் உரிச்சொல்
* எசுப்பானிய பெயர் உரிச்சொல்
*O*1, *O*2 புள்ளிகளை மையங்களாகவும் *R* அளவு ஆரமுங்கொண்ட இரு வட்டவிற்களாலான வில்லை
வடிவவியலில் **வில்லை** (*lens*) என்பது இருபுறம் குவிந்துள்ள ஒரு வடிவமைப்பு ஆகும். இவ்வடிவம் இரு வட்ட விற்களால் அடைவுபெற்றிருக்கும். சம ஆரங்கொண்ட இரு வட்ட விற்களாலான வில்லைகள் **சமச்சீர் வில்லைகள்** எனவும், சமமற்ற ஆரங்கொண்ட இரு வட்ட விற்களாலான வில்லைகள் **சமச்சீரற்ற வில்லைகள்** எனவும் அழைக்கப்படுகின்றன.
பிறை ஒரு குழிவு-குவிவு வடிவம் கொண்டதாகும்.

பொதுவாக ஒளிவியலில் பயன்படுத்தப்படும் வில்லையானது ஒரு முப்பரிமாண வடிவம். இது இருபரிமாண வில்லையொன்றை அதன் சமச்சீர் அச்சைப் பொறுத்து சுழற்றுவதால் பெறப்படுகிறது.

மேற்கோள்கள்
-----------

* Eric W. Weisstein. "Lens". *MathWorld*. June 13, 2005 அன்று பார்க்கப்பட்டது. which in turn cites
	+ Pedoe, D. (1995). "Circles: A Mathematical View, rev. ed.". *Washington, DC: Math. Assoc. Amer.*.
	+ Plummer, H. (1960). *An Introductory Treatise of Dynamical Astronomy*. York: Dover.
	+ Watson, G. N. (1966). *A Treatise on the Theory of Bessel Functions, 2nd ed.*. Cambridge, England: Cambridge University Press.
**யோகேசு குமார் சாவ்லா** *(Yogesh Kumar Chawla)* என்பவர் ஓர் இந்திய மருத்துவர் மற்றும் கல்லீரலியலில் நிபுணத்துவம் பெற்றவர் ஆவார். சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இயக்குனராகப் பணிபுரிந்தார். சபல்பூரிலுள்ள நேதாஜி சுபாசு சந்திரபோசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் அதே கல்லுரியில் இரைப்பை நோய்களைப் பற்றிய ஆய்வுப்பிரிவில் முதுகலைப் பட்டமும் பெற்றார். 1983 ஆம் ஆண்டு சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் கல்லீரல் இயல் துறையில் ஆசிரிய உறுப்பினராக இருந்த இவர் 1999 ஆம் ஆண்டு அத்துறையின் தலைவராக உயர்ந்தார். இதே ஆண்டு இந்தியாவில் மருத்துவ பிரிவுக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் சாவ்லாவுக்கு வழங்கியது. தேசிய மருத்துவ அறிவியல் கழகத்தின் கௌரவ உறுப்பினராகவும் இவர் தேர்ந்தெடுக்கப்பட்டார். 2015 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது.

மேற்கோள்கள்
-----------

1. 1 2 3  "India Medical Times". India Medical Times. 15 October 2011. 20 பிப்ரவரி 2015 அன்று மூலம் பரணிடப்பட்டது. February 20, 2015 அன்று பார்க்கப்பட்டது.
2. 1 2  "Day and Night News". Day and Night News. 2015. பிப்ரவரி 20, 2015 அன்று மூலம் பரணிடப்பட்டது. February 20, 2015 அன்று பார்க்கப்பட்டது.
3. ↑  "List of Fellows - NAMS" (PDF). National Academy of Medical Sciences. 2016. March 19, 2016 அன்று பார்க்கப்பட்டது.
4. ↑  "Padma Awards". Padma Awards. 2015. Archived from the original on ஜனவரி 26, 2015. February 16, 2015 அன்று பார்க்கப்பட்டது.CS1 maint: unfit url (link)
**மின்னழி நிரல்மாறு படிக்க மட்டும் நினைவகம்** (மிநி பம நினைவகம் ) *(ஆங்கிலம்:EEPROM-Electrical Erasable Programmable Read Only Memory )* என்பது தன்னை இயக்கும் மின்னாற்றலை நீக்கினால் கூட தனக்குள் பதிந்து அல்லது சேமித்து வைத்து இருக்கும் தரவுகளை அழிந்துவிடாமல் அப்படியே வைத்துக் கொள்ளும் *தரவழியா நினைவகம்* (நான்-வோலடில் மெமரி) ஆகும். இது தொலைக்காட்சி பெட்டிகள், கணினிகள், மற்றும் இதர மின்னணு (மின்ம)க் கருவிகளில் சிறிய அளவான தரவுகளை சேமிக்க பயனாகிறது. குறிப்பாக தொலைக்காட்சியில் ஒளிவீச்சு அளவு, அலைவரிசை இசைப்பு அமைப்புகள் (சேனல் டூனிங் செட்டிங்க்ஸ்) அல்லது கணினியில் நேரம் அல்லது துவக்காயத்தம் (BIOS-Basic Input Output System) ஆகிய அமைப்புகள் சேமிக்கப்படுகின்றன. இவ்வமைப்புகளில் மின் திறன் அகன்றாலும் தரவு இழக்கப்படுவதில்லை

துவக்கப் பதிமென்பொருள் (பூட்அப் பேர்ம்வேர்) போன்ற அதிக அளவு தரவுகளுக்கு சேர்ந்தியங்கு ஒளிப்பு நினைவகம் (பிளாஷ் மெமரி) பயனாகிறது. சேர்ந்தியங்கு திடீர் நினைவகம் உள்ளமைவுத் தரவுகளுக்கு பொதுவாகப் பயனாவதில்லை.

மின்னழிநிரல் நினைவகம் மிதப்பு வாயில் தொழில்நுட்பத்தால் (ப்லோடிங் கேட் டெக்னாலஜி) செயல்முறைப்படுத்தப்படுகிறது.

வரலாறு
------

1978 ஆம் ஆண்டில் ஜார்ஜ் பெர்லேகோஸ் என்பவர் இன்டெல் நிறுவனத்தில் இன்டெல் 2816 என்ற செயலியை தயாரித்தார். அதில் **மிநி பம** ( இ-இ-புரோம்) நினைவகத்தின் முந்தைய கண்டுபிடிப்பான **நிபம** ( இ-புரோம்) நினைவகத்தினை பயன்படுத்தினார். அதில் மென்வாய் ஒட்சைட்டு அடுக்கை பயன்படுத்தினார். இதனால் சில்லு அதன் பிட்களை புற ஊதா ஆதாயம் இல்லாமலே அழிக்க முடிவதை உள்ளது.
**பிரெஞ்சு எழுத்துகள்** இலத்தீன் எழுத்துகளையே மையமாகக் கொண்டுள்ளன. இது, பொதுவாகப் பயன்படுத்தப்படும் 26 எழுத்துகளையே பயன்படுத்துகிறது. சில வேளைகளில் பேசும்பொழுது இதன் எழுத்தின் பெயர்கள் பயன்படுத்தப்படுகின்றன.

எழுத்தின் பெயர்கள்
------------------

| எழுத்து | எழுத்தின் பெயர் |
| --- | --- |
| உச்சரிப்பு | சொல்லும் முறை |
| A | /ɑ/ | a |
| B | /be/ | bay |
| C | /se/ | cé |
| D | /de/ | day |
| E | /ə/ | e |
| F | /ɛf/ | effe |
| G | /ʒe/ | gé |
| H | /aʃ/ | hache |
| I | /i/ | i |
| J | /ʒi/ | ji |
| K | /ka/ | ka |
| L | /ɛl/ | elle |
| M | /ɛm/ | emme |
| N | /ɛn/ | enne |
| O | /o/ | o |
| P | /pe/ | pé |
| Q | /ky/ | ku |
| R | /ɛʁ/ | erre |
| S | /ɛs/ | esse |
| T | /te/ | té |
| U | /y/ | u |
| V | /ve/ | vé |
| W | /dublə ve/ | double vé |
| X | /iks/ | ixe |
| Y | /igʁɛk/ | i grec |
| Z | /zɛd/ | zède |

மேற்கோள்குறிகள்(*Diacritique*)
------------------------------

asdfgghj

கூட்டெழுத்துகள்(*Ligature*)
---------------------------

வரிவடிவம்(*Graphie*)
--------------------
வார்ப்புரு:Infobox Rathayatra

 

மேற்கு வங்கமாநிலம், புர்பா மேதினிபூர் மாவட்டத்தில் உள்ள மகிசாடலில் ஆண்டுதோறும் **மகிசாடல் தேர் யாத்திரை** நடத்தப்படுகிறது.இந்த *தேரோட்டம்*  1776 ஆம் ஆண்டு மகிசாடல் ராச்சியத்தை ஆண்ட அரசி ஜானகி தேவியால் தொடங்கப்பட்டது.

தேரின் அமைப்பு
--------------

இந்த தேரோட்டத்தில் பயன்படுத்தப்படும் தேர் பல ஆண்டுகளில் பல மாற்றங்களுக்கு உட்பட்டுள்ளது, ஆனால் அதன் முக்கிய அமைப்பு கடந்த 250 ஆண்டுகளாக அப்படியே உள்ளது. முதலில் 17 அடுக்குகளைக் கொண்டதாக காணப்பட்ட தேரின் அமைப்பு 1860 ம் ஆண்டில் 13 அடுக்குகளாகக் குறைக்கப்பட்டது, கீழிருக்கும் நான்கு முனை உச்சிகளிலும் கொடிகளை வைத்திருக்கும் மனிதர்களின் மரச் சிலைகளும் அமைக்கப்பட்டுள்ளது. இந்த அடுக்கு மரத் தேர் மொத்தமாக கொடி மற்றும் கலசங்களுடன் இணைந்து 75 அடி உயரம் கொண்டது மேலும் அடிவாரத்தில் 28 அடி X 28 அடி அளவுகள் அகலத்தைக் கொண்டதுமாகும்.. தேரின் சுவர்கள் பிரகாசமாக வர்ணங்களால் பூசப்பட்டு சிலைகள் மலர்களால் அலங்கரிக்கப்பட்டுள்ளன. இந்த உயரமும் பிரம்மாண்டமான தேர் 36 சக்கரங்களைக் கொண்டுள்ளது.ரதம் நான்கு தடித்த கயிறுகளால் இழுக்கப்படுகிறது, அதில் ஒன்று பெண்களுக்கு ஒதுக்கப்பட்டுள்ளது.

2022 ம் ஆண்டு நடைபெற்ற ரத யாத்திரையை மகிசாடல் மன்னர் ஹரிபிரசாத் கர்க் துவக்கி வைத்தார். பல்கியில் (பல்லக்கு) வரும் அரசர் தேரின் கயிற்றில் முதல் இழுவையை ஆரம்பித்து ரத யாத்திரையைத் தொடங்குகிறார். தொடக்க விழா துப்பாக்கி சுடுதல் மூலம் தொலைதூரத்தில் இருக்கும் மக்களுக்கு அறிவிக்கப்படும்.மேலும் அவ்வப்போது ரத யாத்திரை முழுவதும் துப்பாக்கி சூடு தொடர்கிறது. இந்த தேரோட்டத்தை முன்னிட்டு மகிசாடலில் ஒரு தாற்காலிகள் கண்காட்சியும் நடைபெற்றது.  1776

மேலும் பார்க்கவும்
------------------

* மகேஷ் ரதயாத்திரை
* குப்திபாரா ரதயாத்திரை
* தாம்ராய் ரதயாத்திரை

மேற்கோள்கள்
-----------

1. ↑  Pati, Bhaskarbrata. "காப்பகப்படுத்தப்பட்ட நகல்" (in bn). *Ganashakti* (Kolkata). Archived from the original on 28 ஆகஸ்ட் 2016. .
2. ↑  "மகிஷாடல் ரத யாத்திரை-மேற்கு வங்காளத்தின் மகிஷாடலின் உயர்ந்த தேர்".
3. ↑  "250 ஆண்டுகள் பழமையான தேரின் கயிற்றை இழுத்து மகிஷாடல் ஒன்று கூடுகிறது". .
கத்தி சங்கிலி மற்றும் பெல்ட் கிளிப் ஆகியவைக் கொண்ட விக்டோரினோக்ஸ் "ஹண்ட்ஸ்மேன்" ஸ்விஸ் இராணுவக் கத்தி.
வெங்கர் சுவிஸ் இராணுவக் கத்தி.
**சுவிஸ் இராணுவக் கத்தி** (**Swiss Army knife**) என்பது ஒரு பையடக்க கத்தி அல்லது பலகருவிச் சேர்க்கை ஆகும். இதை விக்டோரினாக்ஸ் ஏஜி (மற்றும் 2005 வரை வெங்கர் எஸ்.ஏ-யும் ) தயாரித்தது. "சுவிஸ் இராணுவக் கத்தி" என்ற பெயரானது இரண்டாம் உலகப் போருக்குப் பின்னர் அமெரிக்க படையினரால் உருவாக்கப்பட்டது, அவர்களால் அதன் ஜெர்மன் பெயரான "Offiziersmesser", என்ற பெயரை உச்சரிப்பதில் ஏற்பட்ட சிரமத்தால் அப்பெயரைக் கொண்டு அழைத்தனர்.

இந்த சுவிஸ் இராணுவக் கத்தியானது மடித்து வைக்கப்படும் கத்தி என்பதோடு திருப்புளி, சிறிய பிளேடு, நக வெட்டி, தகரவெட்டி சிறிய ரம்பம், கத்திரிக்கோல் போன்ற பலவற்றை உள்ளடக்கியது. இந்த கருவி இணைப்புகள் கைப்பிடியின் மையத்தில் உள்ள மையப் புள்ளியின் மூலம் இயக்கப்படுகின்றன. இதன் அசல் வடிவத்தின் பிடி சிவப்பு வண்ணத்தில் இருக்கும். அதில் ஒரு சிலுவை காணப்படும். சிவப்பு வண்ணப் பின்னணியில் காணப்படும் வெள்ளைச் சிலுவைதான் சுவிட்சர்லாந்தின் கொடியின் வடிவமும்.

சுவிட்சர்லாந்தில் உள்ள இபாக் பகுதியில் 1891 ஆம் ஆண்டு சுவிஸ் இராணுவக் கத்தி முதன் முதலில் உற்பத்தி செய்யப்பட்டது. கார்ல் எல்செனர், பின்னர் விக்டோரினாக்கஸ் என அழைக்கப்பட்ட நிறுவனம், பழைய ஜெர்மன் உற்பத்தியாளரிடம் இருந்து, 1890 வடிவ ஸ்விஸ் இராணுவக் கத்தியைத் தயாரிக்க ஒப்பந்தத்தைப் பெற்றனர். 1893 ஆம் ஆண்டில் சுவிஸ் கருவி நிறுவனமான பால் போச்சட் & சே, பின்னர் வெங்கர் என அழைக்கப்பட்ட உற்பத்தி நிறுவனம், 1890 வடிவ இராணுவக் கத்திகளை தயாரிப்பதற்காக சுவிஸ் இராணுவத்திலிருந்து முதல் ஒப்பந்தத்தை பெற்றது; இரு நிறுவனங்களும் 1908 ஆம் ஆண்டில் இருந்து கத்திகளை தயாரித்து வழங்குவதற்கான ஒப்பந்தத்தை இரு நிறுவனங்களும் பிரித்து, விக்டோரினாக்ஸ் 2005 இல் வெங்கர் வாங்கியது வரை பெற்றுவந்தன. இந்தக் கத்தியானது சுவிச்சர்லாந்தின் ஒரு கலாச்சார சின்னமாகவும், கத்தி வடிவமைப்பு மற்றும் அதன் பல்திசையியக்கத்திறம் உலக அங்கீகாரத்தைப் பெற வழிவகுத்தது.

குறிப்புகளும் மேற்கோள்களும்
---------------------------

1. ↑  பிரெஞ்சு மொழி: *couteau suisse*: "Swiss knife", இடாய்ச்சு மொழி: *Schweizer Offiziersmesser*: "Swiss officer's knife", வார்ப்புரு:Lang-ch: "Pocket knife", இத்தாலியம்: *Coltellino svizzero*: "Swiss pocket knife"
2. ↑  "Victorinox Swiss Army Knives Info". Victorinox. 2008-09-18 அன்று பார்க்கப்பட்டது.
3. ↑  Foulkes, Imogen (2009-07-30). "From humble tool to global icon". BBC News.. பார்த்த நாள்: 2011-10-31.

வெளி இணைப்புகள்
---------------

* Victorinox manufacturer's website
* Wenger manufacturer's website
* SAKWiki
**மகாவீர் ஹரினா வனஸ்தாலி தேசிய பூங்கா** (*Mahavir Harina Vanasthali National Park*) என்பது இந்தியாவின் தெலங்காணா, மாநிலத்தின் ஐதராபாத்து, சாஹேப் நகர், வனஸ்தாலிபுரத்தில் அமைந்துள்ள ஒரு மான் தேசியப் பூங்காவாகும். இது 13,758 ஏக்கர் பரப்பளவில் பரவியுள்ளது. ஐதராபாத் நகரில் இது நுரையீரலுக்கு இதமான பசுமை நிறைந்த இடமாகும்.

வரலாறு
------

1975 ஆம் ஆண்டில் சைனத் துறவி மகாவீரரின் 2500வது நிர்வாண ஆண்டு நினைவு தினத்தை முன்னிட்டு இந்த பூங்காவிற்கு அவரது பெயரிடப்பட்டது. பூங்கா அமைந்துள்ள இடம் ஒரு காலத்தில் ஐதராபாத்தின் ஆட்சியாளர்களான நிசாமிற்கு தனிப்பட்ட வேட்டை மைதானமாக இருந்தது. இந்த விலைமதிப்பற்ற பாரம்பரியத்தை பாதுகாப்பதற்கும் அதை மறுவாழ்வு செய்வதற்கும் ஒரு மான் பூங்கா அமைக்கப்பட்டது. இந்தத் தேசியப் பூங்காவை நிறுவ நிசாம் அரசு நன்கொடையாக வழங்கியது.

பூங்கா
------

அக்காக்குயில்
இந்த தேசிய பூங்காவில் வாழும் விலங்குகளில் சில நூறு புல்வாய் ( ஆந்திராவின் மாநில விலங்கு ), முள்ளம்பன்றிகள், நீர்க்காகம் போன்ற பல பறவை இனங்களும் அடங்கும்.

* விசிறித்தொண்டை ஓணான்விசிறித்தொண்டை ஓணான்
* ஆரஞ்சு கொப்புள வண்டுஆரஞ்சு கொப்புள வண்டு
* மரங்கொத்திமரங்கொத்தி

சுற்றுச்சூழல் சுற்றுலா
----------------------

இந்தப் பூங்கா ஐதராபாத்தின் புறநகரில், ஐதராபாத் - விஜயவாடா சாலையில் அமைந்துள்ளது. இது நகரத்திலிருந்து எளிதில் அணுகக்கூடிய தூரத்தில் உள்ளது. இந்த பூங்காவை தெலங்காணா அரசின் வனத்துறை பராமரிக்கிறது. வழிகாட்டப்பட்ட சுற்றுப்பயணங்கள் பூங்காவிற்குள் கிடைக்கின்றன.

விலங்குகளை கண்டுகளிக்க சஃபாரி வாகனம் மூலம் பூங்காவிற்குள் நுழைய விரும்பும் நபர்களுக்கு நுழைவு கட்டணம் உண்டு. நுழைவு கட்டண விவரங்கள் பூங்கா வலை தலத்தில் கிடைக்கின்றன

  

* மிருகவானி தேசியப் பூங்கா
* சவகர் மான் பூங்கா
* காசு பிரம்மானந்த ரெட்டி தேசியப் பூங்கா

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***மகாவீர் ஹரினா வனஸ்தாலி தேசியப் பூங்கா***   
என்பதின் ஊடகங்கள் உள்ளன. 

* Official site
**கியூபெக் பிரெஞ்சு மொழிக்கான வாரியம்** (Office québécois de la langue française) என்பது கியூபெக்கில் பிரெஞ்சு மொழியின் நலத்தையும் வளர்ச்சியையும், ஆங்கிலமயமாக்கத்தை எதிர்ப்பதையும் இலக்காகக் கொண்ட ஒர் அரச நிறுவனம் ஆகும். கியூபெக்கில் பிரெஞ்சு மொழி அச்சுறுத்தலுக்கு உள்ளாகி இருந்தாக உணரப்பட்ட 1960 களில் இந்த அமைப்பு உருவாக்கப்பட்டது. 1977 ஆம் ஆண்டு கொண்டுவரப்பட்ட பிரெஞ்சு மொழி உரிமைச் சட்டம் இந்த அமைப்பின் நோக்குகளையும் அதிகாரங்களையும் விரிவாக்கியது. பிரெஞ்சு மொழியைப் பாதுகாப்பதற்காக கடுமையான சட்டங்களை இது அமுல்படுத்தி வருகிறது.

அமுல்படுத்தும் சட்டங்கள்
------------------------

* வணிகங்கள் பிரெஞ்சில் தமது வணிகத்தை முன்னெடுக்க வேண்டும் என்ற கட்டாயம்.
* வணிகங்கள் பயன்படுத்தும் கணினிகள், மென்பொருட்கள் அனைத்தும் பிரெஞ்சில் அமைய வேண்டும்.
* அரச மொழியாக பிரெஞ்சை அமுல்படுத்தல்.
* கல்வி மொழியாக பிரெஞ்சை அமுல்படுத்தல்.
* சட்ட மொழியாக பிரெஞ்சை அமுல்படுத்தல்.
* கியூபெக்கு குடிவருபவர்களின் பிரெஞ்சு மொழியறிவு பெற வேண்டும்.
* வணிக விளம்பரப் பலகைகளில் பிரெஞ்சு மொழியின் முதன்மைத்துவம்.
* உணவகங்களில் உள்ள உணவுப் பட்டியல்கள் பிரெஞ்சில் இருக்க வேண்டும்.

இவற்றையும் பார்க்கவும்
----------------------

* கனடாவில் பிரெஞ்சு மொழி
* கெபெக் பிரெஞ்சு
**வெண்பாப் பாட்டியல்** என்பது ஒரு பாட்டியல் நூல். இதற்கு **வச்சணந்திமாலை** என்னும் இன்னொரு பெயரும் வழங்கிவருகின்றது. இதை இயற்றியவர் குணவீர பண்டிதர் எனப்படும் புலவர் ஆவார். இவரே நேமிநாதம் என்னும் இலக்கண நூலையும் இயற்றியவர். குணவீர பண்டிதரின் ஆசிரியரான வச்சணந்தி (வஜ்ர நந்தி) என்பாரின் பெயரைத் தழுவியே இந்நூலுக்கு வச்சணந்திமாலை என்னும் பெயர் ஏற்பட்டது எனத் தெரிகிறது. இன்று முழுமையாகக் கிடைக்காத இந்திரகாளியம் என்னும் இலக்கண நூலை முதல் நூலாக வைத்தே குணவீர பண்டிதர் இதனை இயற்றியுள்ளார்.

காலம்
-----

இந்த நூல் தோன்றிய காலம் 13-ஆம் நூற்றாண்டு.

அமைப்பு
-------

மொத்தம் 100 வெண்பாக்களைக் கொண்டு அந்தாதி முறையில் அமைந்த இந்த நூல் மூன்று இயல்களைக் கொண்டது. அவை, 

* மொழியியல்,
* செய்யுளியல்,
* பொதுவியல்

என்பன. முதன் மொழியியலில் 22 பாடல்களும் செய்யுளியலில் 40 பாடல்களும் பொதுவியலில் 38 பாடல்களும் உள்ளன.

முதன்மொழியியல்

சொல், எழுத்து, தானம், பால், உணா, வருணம், நட்சத்திரம், கதி, கணம், முதலான பொருத்தங்கள் 22 வெண்பாக்களில் கூறப்பட்டுள்ளன.
செய்யுளியல்

ஆசுகவி, மதுரகவி, சித்திரக்கவி, வித்தாரக்கவி, பிள்ளைக்கவி, பல்சந்தமாலை, அந்தாதி, கலம்பகம், ஒலியந்தாதி, மும்மணிக்கோவை, ஊர்நேரிசை, ஊர்இன்னிசை, கோவை, கைக்கிளை, மும்மணிமாலை, நான்மணிமாலை, இருபா இருபது, இரட்டைமணி மாலை (இரண்டு வகை), இணைமணி மாலை, தசாங்கம், சின்னப்பூ, தசாங்கப்பத்து, விருத்தவகை நூல்கள், ஊர்வெண்பா, அலங்கார பஞ்சகம், ஊசல், நாழிகை வெண்பா, அட்டமங்கலம், நவமணிமாலை, தசப்பிராதுற்பவம், நயனப்பத்து, பயோதரப்பத்து, பெண்கள் பருவம், உலா, குழமகன், வளமடல், அங்கமாலை, பாதாதிகேசம், கேசாதிபாதம், ஆற்றுப்படை, தானைமாலை, வஞ்சிமாலை, வாகைமாலை, தாரகமாலை, மங்கலவள்ளை, யானைவஞ்சி, மெய்க்கீர்த்தி, கையறமோதரப்பா, புகழ்ச்சிமாலை, நாம மாலை, வருக்கமாலை, செருக்கள வஞ்சி, வரலாற்று வஞ்சி, பரணி முதலான சிற்றிலக்கியங்களுக்கும், பெருங்காப்பியத்துக்கும் இப்பகுதியில் இலக்கணம் கூறப்பட்டுள்ளது. மேலும் அகலக்கவி, கமகன், வாதி, வாக்கி, புன்கவிஞன் ஆகிய கவிஞர்களுக்கும் இலக்கணம் கூறப்பட்டுள்ளது. இதில் 48 வெண்பாக்கள் உள்ளன.
பொதுவியல்

இதில் நால்வகைப் பாக்களுக்கும் சாதி, நிறம், இடம், நாள், இராசி, தேவதை போன்றவை கூறப்பட்டுள்ளன. மேலும் அந்தணர், மன்னர், பூவைசியர், தனவைசியர், சூத்திரர் முதலானோர் இயல்புகளும் கூறப்பட்டுள்ளன. அதிலு 38 வெண்பாக்கள் உள்ளன.
* **மேலும் காண்க** வச்சணந்திமாலை உரை

குறிப்புகள்
-----------

1. ↑  இளங்குமரன், இரா. 2009. பக். 274.
2. ↑  சைவ சித்தாந்த நூற்பதிப்புக் கழகம் வெளியீடு, முதல் பதிப்பு 1936, மூன்றாம் பதிப்பு 1951, கொ. இராமலிங்கத் தம்பிரான் விளக்க உரையுடன்.
3. ↑  இதன் உரையில் வரும் கந்தபுராணம், கூர்ம புராணம் போன்ற மேற்கோள் நூல்களைக் கொண்டு இது 16-ஆம் நூற்றாண்டுக்குப் பிற்பட்டது எனக் கொள்பவர் கருத்து பொருந்தாது.

உசாத்துணைகள்
------------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
**கோக்பெர்க் திமிர்சி** (Gökberk Demirci) (பிறப்பு: 20 அக்டோபர் 1989) என்பவர் துருக்கிய நாட்டு தொலைக்காட்சி நடிகர் ஆவார். இவர் துருக்கியில் உள்ள செங்கிஸ் கோகாய்வாஸ் தியேட்டர் என்ற நடிப்பு கல்லூரியில் நடிப்புக் கலை சார்ந்த படிப்பை பயின்று விட்டு 2012 ஆம் ஆண்டு 'பிர் ஜமான்லர் ஒஸ்மான்லி: கியம்' என்ற தொடர் மூலம் தொலைக்காட்சித் துறையில் நடிகராக அறிமுகமானார். அதை தொடர்ந்து ஒஸ்மான்லாடா டெரின் டெவ்லே (2013), ஹயதமன் அஸ்கி (2017), அடேனி சென் கோய் (2018) மற்றும் அர்கா சோகக்லர் (2018) போன்ற தொடர்களில் சிறு வேடங்களில் நடித்தார். இவர் டெமிர் அட்லே கிரிங்கோ (2015) மற்றும் யிலடிசர் காயர் (2017) போன்ற திரைப்படங்களிலும் நடித்துள்ளார்.

2019 ஆம் ஆண்டு கனால் 7 தொலைக்காட்சி தயாரிப்பில் யெமின் என்ற தொடரில் எமிர் என்ற கதாபாத்திரம் மூலம் கதாநாயகனாக நடித்தார். இந்த தொடரின் வெற்றியை தொடர்ந்து அடுத்தடுத்த 2 மற்றும் 3 ஆம் பருவங்களிலும் இவரே கதாநாயகனாக நடித்தார்.

மேற்கோள்கள்
-----------

1. ↑  "கோக்பெர்க் திமிர்சி: Biography". .
2. ↑  "On public demand, MX Player drops new episodes of Turkish drama, 'The Promise'". .
3. ↑  "Fans, Rejoice! MX Player Releases S3 of The Promise (As Promised)". .

வெளி இணைப்புகள்
---------------

* ஐ.எம்.டி.பி இணையத்தளத்தில் கோக்பெர்க் திமிர்சி
**ஒழுங்கு சார் நிரலாக்கம்** (structured programming) என்பது நிரலி எழுதுகின்ற ஒரு முறையாகும். ஒரு நிரலியை ஒருவர் எப்படி வேண்டுமானாலும் எழுதலாம். ஆனால் அவ்வாறு எழுதப் படும் நிரலிகள் படித்துப் புரிந்து கொள்ள கடினமாக இருக்கும். மேலும், அவற்றில்
ஏதும் பிழைகள் இருக்குமாயின் அவற்றைக் கண்டறிந்து களைவது இன்னும் கடினமாகும். எனவே, ஒரு நிரலி எழுதும் போது, அதை மனம் போன போக்கில் எழுதாமல், ஒரு சில ஒழுக்க நெறிகளைக் கடைப் பிடித்து, கட்டுப்பாட்டோடு எழுதுதல் வேண்டும். அவ்வாறு எழுதும் போதுதான், நிரலிகள் ஒழுங்கு சார்ந்த அமைப்போடு கூடியவையாக உருவாகும். இவ்வாறு நிரலிகள் எழுதும் முறையை **ஒழுங்கு சார் நிரலாக்கம்** என்று டைக்ஸ்ட்ரா (Edsger W. Dijkstra) என்ற கணினி அறிஞர் கூறினார்.

 மூன்று வகையான கட்டுப்பாட்டு அமைப்புகள் நாசி சினைடர்மன் படங்கள் (நீலம்) மற்றும் செயல்வழிப் படங்கள்(green).
ஒழுங்கு சார் நிரலிகள் எழுத, கீழ்க்கண்ட கட்டுப்பாட்டு அமைப்புகள் போதுமென நிறுவப் பட்டது.

* வரிசை அமைப்பு (Sequential)
* தேர்ந்தெடுப்பு அமைப்பு (Selection)
* மடக்கு அமைப்பு (Iteration)

இம் மூன்று கட்டுப்பாட்டு அமைப்புகளை வைத்துக் கொண்டு ஓர் ஒழுங்குசார் நிரலியை எழுதலாம். பிளாக்(P. J. Plauge), கனூத்(Donald Knuth) போன்றவர்கள் இந்தக் கருத்தை முழுதாக ஏற்றுக் கொள்ளவில்லை.

உசாத்துணை
---------

1. ↑  Dijkstra, E. W. (March 1968). "Letters to the editor: go to statement considered harmful". Communications of the ACM 11 (3): 147–148. doi:10.1145/362929.362947. ISSN 0001-0782.
2. ↑  Böhm, C.; Jacopini, G. (May 1966). "Flow diagrams, Turing machines and languages with only two formation rules". Communications of the ACM 9 (5): 366–371. doi:10.1145/355592.365646.
3. ↑  Plauger, P. J. (February 12, 1993). *Programming on Purpose, Essays on Software Design (1 ed.)*, Prentice-Hall. p. 25. ISBN 978-0-13-721374-0.
4. ↑  KNUTH, D.E. *Structured Programming with go to Statement*, Computing Surveys, *6*, No. 4, December 1974
**லட்சுமி என்னும் பயணி** என்பது தமிழில் எழுதப்பட்ட ஒரு தன்வரலாற்று நூலாகும். இதை எழுதியவர் தமிழ்த் தேசப் பொதுவுடைமைக் கட்சியின் தலைவர் பெ. மணியரசனின் மனைவியான லட்சுமி ஆவார்.

வறுமையான குடும்பத்தில் பிறந்த லட்சுமி பள்ளிக்குச் செல்ல ஆசைப்பட்டு தானே சென்று பள்ளியில் சேர்ந்து பள்ளி இறுதிவரைப் படித்தார். பின்னர் ஒரு பனியன் தொழிற்சாலையில் வேலைக்குச் சேர்ந்து அங்கு பொது உடமை இயக்கத்தினருடன் ஏற்பட்ட நட்பில் இயக்கத்தைச் சேர்ந்தவரையே மணந்தார். அரசியல் மற்றும் பொதுநல அக்கறையோடு, இயக்கத்தவர்களின் குடும்பங்களுக்குப் பொறுப்பேற்பது, அதற்காக உழைப்பது, பொருள் ஈட்டிப் பசியாற்றுவது, வாய்ப்பு கிடைக்கும்போது அரசியல் வாழ்க்கையில் பங்கேற்பது என்று தன் முழு வாழக்கைப் போராட்டங்களைப் பற்றி இதில் விவரித்துள்ளார்.

விருது
------

இந்த நூலுக்கு சுயசரிதை வகைமையில் ஸ்பேரோ (Sound and Picture Archives for Research On Women) விருது 2017 ஆம் ஆண்டு கிடைத்தது.

மேற்கோள்கள்
-----------

1. ↑  பிரபஞ்சன் (10 சனவரி 2018). "தோழமை என்று ஒரு சொல்!". *கட்டுரை*. தி இந்து தமிழ். 10 சனவரி 2018 அன்று பார்க்கப்பட்டது.
2. ↑  "லட்சுமி என்னும் நித்தியப் போராளிக்கு விருது". *கட்டுரை*. தி இந்து தமிழ். 13 நவம்பர் 2017. 12 சனவரி 2018 அன்று பார்க்கப்பட்டது.